
Martfű Város Önkormányzata Gyermekjóléti és Szociális Szolgáltatási Központ Szakmai programjának módosítására
Martfű Város Önkormányzata Képviselő-testületének

2014. február 27-i ülésére

Elkészítette: Herczegné Horváth Eszter irodavezető

Véleményező: Pénzügyi, Ügyrendi és Városfejlesztési Bizottság


Egészségügyi, Foglalkoztatási és Szociális Bizottság

Döntéshozatal: egyszerű többség

Tárgyalási mód: nyilvános ülés

Tisztelt Képviselő-testület!

Martfű Város Önkormányzatának Képviselő-testülete 2012. szeptember 26-ai ülésén elfogadta a 2013. január 01-jétől működő Martfű Város Önkormányzata Gyermekjóléti és Szociális Szolgáltató Központ Szakmai programját.
Az Intézmény szakmai programjának módosítására már egy alkalommal sor került 2012. decemberében a szakmai program véleményezését végző módszertani központtal történő egyeztetés alapján, valamint jogszabályi változtatások alapján.
A szakmai program jelenlegi módosítása elsősorban az intézmény működése során felmerült változások – szakmai létszámbővítés, ügyfélfogadási rend változása, a szolgáltatások igénybevételének módjában, feltételeiben, intézményvezető hatásköri feladatiban történt módosítások miatt szükséges. A megvalósítani kívánt program konkrét bemutatása is változott, a változtatással a program elvei, céljai kerültek meghatározásra A demográfiai adatok és a programban szereplő szolgáltatást igénybe vevők adatai is aktualizálásra kerültek. Kiegészült a szakmai program gyermekjóléti szolgálathoz kapcsolódó szabadidős programként a nyári napközi szolgáltatással.
A szakmai program kötelező mellékletét képező SZMSZ módosítását  is részben az előző változások tették szükségessé, valamint a munkarend módosítás, az ellátottjogi képviselő személyében történt változás, ellátásokra vonatkozó házirendben feltüntetett ügyfélfogadási rend változása is indokolta. A módosított  SZMSZ tartalmazza a az alapító okiratot jóváhagyó testületi határozatot, a gazdálkodási besorolását, számlarendjét, a nappali ellátás térítésmentes szolgáltatását, a  szabadságra vonatkozó rendelkezések kiegészítést.
A módosítást az előterjesztés - a kiegészítéseket, módosításokat pirossal megjelölve - tartalmazza.
Kérem a Tisztelt Képviselő-testületet, az előterjesztés megtárgyalására, és Martfű Város Önkormányzata gyermekjóléti és Szociális Szolgáltató Központ szakmai programja és SZMSZ módosításának elfogadásáról szóló döntés meghozatalára. 

Határozati javaslat

Martfű Város Önkormányzata Képviselő-testülete
…………/2014. (II.27.) Ö. határozat

Martfű Város Önkormányzata Gyermekjóléti és Szociális Szolgáltató Központ Szakmai Programjának módosításáról.
Martfű Város Önkormányzata Képviselő-testülete megtárgyalta Martfű Város Önkormányzatának Gyermekjóléti és Szociális Szolgáltató Központja Szakmai programjának az előterjesztés melléklete szerinti módosítását, melyet jóváhagy.
Erről értesülnek:
1. Valamennyi képviselő helyben

2. Martfű Város Önkormányzata Gyermekjóléti és Szociális Szolgáltató Központ helyben

3. Jász-Nagykun-Szolnok Megyei Kormányhivatal Szolnok 

Martfű, 2014. február 18.

